Елдар Ахадов
Молитва за теб

Превод от руски: Цветан Диковски, —

chitanka.info

Моля Те, Господи,

дай на човека,

който сега чете тези редове

всичко, което иска от Теб!

Дай му го в пълна мяра,

както само Ти умееш да даваш!

И нека той бъде щастлив във всичките си дни,

а ако това е невъзможно,

поне малко, колкото може!

Надари го с крепко здраве

и любовта на близки хора,

с разбиране и съчувствие…

Направи така, че душата му

да е озарена от любов

към всичко съществуващо!

Предпази го от злословие,

от завист и обиди,

от войни и смърт,

от телесна и духовна болка!

А ако всичко това не може да бъде избегнато,

не го оставяй и тогава, дай му утеха!

Съхрани за него всичко,

което му е скъпо на тази земя,

ако е късно да се помолим за това,

не му отнемай паметта…

Не зная дали този,

който сега чете тази молитва,

с която се моля за него, вярва в Теб,

но дори и да не вярва, помогни му!

Нека да чувства, че не е самотен,

че е нужен и любим!

О, добри и всемилостиви мой Господи!

Изпълни това мое желание!

Изпълни го, за да мога,

в мига преди да затворя очите си, да кажа:

„Благодаря Ти, Господи!

Ти чу молитвите ми!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.